Vanaand om 17:30 op kykNET begin Elders: Die Camino, 'n dokumentêre reeks van 13 episodes oor die bekende pelgrimstog in Spanje. Ek gesels onder meer met Andree Lombard van ons plaaslike Confraternity of St. James, Elma Marais en haar man Tielman van Stellenbosch wat saam die Camino gestap het, die TV-aanbieder en operasangeres Lynelle Chrystal Kenned en die ywerige stapper Gium Marais wat 'n stapklub oor naweke in die Kaap aanbied. Ek gaan maak ook 'n draai by Cape Union Mart om al my toerusting vir die staptog te kry. Halfses in die aand is 'n goeie tyd om terug te sit met 'n ClemenGold Gin en saam te reis. Die reeks word moontlik gemaak deur kykNET, ClemenGold, Showmax, Sure Travel en Cape Union Mart. Hier is 'n kort voorskou van die eerste episode. Die reeks sal ook met Engelse subtitels beskikbaar wees op Showmax. Buen Camino!